**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 08.09.2020**

**Prítomní:** Csaba Orosz, Ing. Imrich Tóth, Ing. Edit Bauer, PaedDr. Gábor Veres, RNDr. Lajos Tuba, Ladislav Ásványi, Ing. Peter Simon, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ Návratná finančná výpomoc pre mesto

2/ Vyhodnotenie rozpočtu mesta k 30.6.2018

3/ II. zmena rozpočtu za rok 2020

4/ Majetkoprávne záležitosti nehnuteľností

5/ Rôzne

**K bodu 1)**

Prítomní členovia komisie prerokovali predložený návrh na prijatie návratnej finančnej výpomoci a jednohlasne odporúčajú využiť pomoc na kompenzovanie výpadku príjmov.

Prijatie návratnej finančnej výpomoci vo výške 328.958,- € je v súlade so schváleným rozpočtom mesta na rok 2020.

**K bodu 2)**

Prítomní členovia komisie prerokovali predložené Vyhodnotenie rozpočtu mesta k 30.06.2020.

Komisia jednohlasne odporučila prerokované Vyhodnotenie rozpočtu mesta k 30.06.2020 na schválenie MsZ.

**K bodu 3)**

Prítomní členovia rozšírenej komisie prerokovali predložený návrh II. zmeny rozpočtu na rok 2020. Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočností, ktoré nastali od schválenia I. zmeny rozpočtu na rok 2020 na základe poskytnutých informácií od Rady pre rozpočtovú zodpovednosť ohľadom hospodárskej situácie spôsobenej epidémiou COVID-19.

Komisia jednohlasne odporučila prerokovaný návrh II. zmeny rozpočtu na rok 2020 na schválenie MsZ.

**K bodu 4)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Juliana G., Juliana J., Marta K. – žiadosť o majetkoprávne vysporiadanie vlastníctva 20/1 v k.ú. Šamorín

Komisia jednohlasne odporučila vysporiadanie formou odkúpenia pozemku za kúpnu cenu vo výške 19,50 €/m2 a zároveň vyhľadať aj ďalších majiteľov pozemkov pod budovou kultúrneho domu.

Helena M. – žiadosť o zrušenie predkupného práva mesta Šamorín za pôvodnú kúpnu cenu k pozemku registra C 78/10 a 78/17 v k.ú. Bučuháza

Komisia jednohlasne súhlasila so zrušením predkupného práva.

Michal S. a Mariana S. – žiadosť o vysporiadanie vlastníckych práv k pozemkom p.č. 142/14 (vo výmere cca. 260 m2) a 142/21 k.ú. Šamorín

Komisia po posúdení jednohlasne odporučila zámer na odpredaj žiadaného pozemku minimálne za cenu určenú znaleckým posudkom.

Gejza V. – žiadosť o odkúpenie pozemku parc.č. 1449/13 pod stavbou garáže v k.ú. Šamorín. Komisia odporúča žiadosti o odkúpenie pozemku o výmere 4 m2 pod stavbou garáže vyhovieť za cenu podľa cenovej mapy mesta a predložiť na rokovanie MsZ.

Slovenská energetika – žiadosť o zriadenie vecných bremien

Komisia odporúča uzatvorenie zmluvy o zriadení vecného bremena na pozemkoch parc č. 971/2 a 971/3 v k.ú. Šamorín.

Slovenská správa ciest – nájomná zmluva

Komisia jednohlasne odporučila na schválenie MsZ za cenu podľa znaleckého posudku.

**K bodu 5)**

V bode rôzne bola prerokovaná žiadosť FC ŠTK 1914 Šamorín a.s. o refundáciu nákladov za vyňatie pozemku z pôdneho fondu. – z dôvodu novej situácie v hospodárení mesta nie je možné žiadosti vyhovieť v roku 2020, komisia sa k žiadosti vráti v roku 2021.

Ďalšie žiadosti na prerokovanie neboli predložené, predseda poďakoval prítomným za účasť a rokovanie ukončil.

Ing. Imrich Tóth, predseda

Zapísal: Tomáš Szerda